**Lapurdi Ekialdeko hTHPa**

**Herriko aldizkaria**

Euskal Hirigune Elkargoa 2023ko abenduan Elkargo azpiko Tokiko Hirigintza Planaren (hTHP) lantzen hasi zen; Lapurdi Ekialdeko 27 herri biltzen ditu, .............................-ko herria barne.

Hirigintza Kodearen L.153-8 artikuluaren arabera, hTHPa Euskal Hirigune Elkargoaren ardurapean eginen da, dokumentu gaietan eskumena baitu, kide diren herriekin elkarlanean.

Zer ote da hTHPa?

hTHPa bizi eremuaren heineko hirigintza dokumentu bat da, lurraldearen funtzionamendua eta erronkak aztertzen dituena, ingurumena errespetatzen duen garapen-proiektua eraikitzen duena eta lurraren erabilera arauen bidez formalizatzen duena.

hTHPak lurraldearen antolaketa lehentasunak finkatzen ditu bizi ingurumenaren kalitateari lotu erronkak bateratzeko, hala nola: bizitegien eraikuntza, lurren erabilera xuhurra (bereziki laborantza, natur eta oihan eremuena), mugikortasunak, jarduera ekonomikoen garapena...

Zer bilakatuko ote da indarrean dagoen Hazparnealdeko hTHPa?

Lapurdi Ekialdeko hTHParen eremua Hazparnealdekoarena baino zabalagoa da. Lapurdi Ekialdeko hTHPa onartu ondoan, egungo arauak gidatzen dituen dokumentua ordeztuko du. Apailatze prozedura luzea da eta bospasei urte beharko dira hTHPa onartu arte. Artean, Hazparnealdeko hTHPak indarrean segitzen du.

Burura helduta, Euskal Hirigune Elkargoaren lurraldean 5 hTHP izanen dira: Itsasbazterra Lapurdi Ekialdeko hTHPa / Lapurdi Ekialdeko hTHPa / Amikuzeko hTHPa / Hego Baxenabarreko hTHPa / Zuberoako hTHPa.

hTHPek lursail (lur eskubidea) bakoitzaren bilakaera arautuko dute lurraldearen garapen koordinatua eta jasangarria bermatzeko heldu diren 10-15 urteetan.

**Oraingo araudia errespetatu beharko dute (bereziki Klima eta Erresilientzia legea), eta horrek eraikiak ez diren lursailen urbanizazioaren irekitzea eta mantenua azkarki mugatzen du.**

Nola parte hartu?

Hitzartzea hTHParen apailatze prozedura osoan zehar eginen da. Hitzartzearen helburua da lurraldeko biztanleen oharrak eta ekarpenak biltzea. Elementu horien interes orokorrean eta herrien garapenean parte hartuko dute eta proiektua aberasten lagunduko dute.

Hitzartze horretan parte hartzeko eta zure iritzia emateko baliabide bat baino gehiago plantan ezarriko dira. Argibide gehiagoren ukaiteko, Euskal Hirigune Elkargoaren webguneari so egiozu erregularki, prozeduraren aitzinamenduaren eta hari lotu hitzartze moldeen berri ukanen duzu.